cyanic-selkie/wikianc huggingface dataset:
Кафеавозелена гулапка
Таксономија
Забележан и опишан од микологот роден во Јужна Африка Кристијан Хендрик Персон како (Agaricus lividus) во 1801 година. Тој бил ставен во родот Русула од шведскиот миколог, и ботаничарот Елиас Магнус Фрис во 1838 година, со епитетот хетерофила. И покрај многуте измени, од неколку миколози со текот на годините оттогаш, овој бином е прифатен, и се користи во моментов.
Варијантите (Russula heterophylla var. chlora Gillet 1876 и Russula heterophylla var. virginea) (Cooke and Massee) A.Pearson & Dennis, добиле статус на вид како зелена распукана гулапка (Russula violeipes) и (Russula virginea).
Опис
Шапката е од 5 до 10 см во пречник. Познато е дека има различна боја и може да биде со разни нијанси на зелена, кафеава или окер. Првично е кружна, се израмнува со возраста, а кај доцните се развива вдлабнатина. Дршката е валчеста, надолу најчесто се стеснува, кршлива е, полна, надолжно набрчкана, отпрвин бела, подоцна може да биде кафеава и нараснува висока од 3 - 7 см и дебела 1, 2 - 5 см. Кожичката тешко се двои. Месото е бело и кршливо, брашнесто, мирисот не е изразит а вкусот е благ. Доколку месото го истриеме со  кристали од железен сулфат, тоа ќе стане црвенопортокалово. Споровиот прашец е бел, спорите брадавичести.
Микроскопски одлики
Спорите се најмали во родот, и се 5-7 со 4-6 мм, сферични до елипсовидни или во облик на круша; брадавици 0,2-0,6 μm високи, претежно изолирани, но повремено две или три споени заедно, или поврзани во линија.
Слични видови
Зелените форми на русула цијаноксанта можат да се разликуваат, бидејќи тие даваат зеленикава реакција или никаква реакција кога ќе се нанесуваат со железен сулфат (железни соли) и имаат флексибилни, „мрсни“ чувства на жабрите карактеристични за тој вид.
Гулапката (Russula virescens ) (Schaeff.) Fr., Има испукана или фрагментирана површина на капачето.
Russula aeruginea Fr., расте заедно со бреза.
Russula langei Bon, исто така, има зелена реакција на железен сулфат и мириса на школки, со месо што остава дамки со портокалово-кафеава боја.
Дистрибуција и живеалиште
Кафеавозелена гулапка се појавува во лето до рана есен, обично расте во мали групи. Повремено се појавува во Велика Британија, Европа и Скандинавија. Расте со неколку видови широколисни дрвја, на чии корени е ектомикоризна.
Во исхраната
Оваа печурка е за јадење и добра, иако мора да се внимава бидејќи е многу слична на смртоносната гулапка „капа на смртта“ (Amanita phalloides ) кога е млада. Исто така е склона на напади од полжави.
Питом трн
Питом трн (латински: Cnicus benedictus) познат и како Бискупова брада, Сатовина, Блажен или Свет трн или Бенедиктански трн е европско растение, со силно стебло и лисја во вид на копја.
Лековитост
Ова растение е доста познато во светот како високолековито растение. Се користи против стареењето, ја подобрува циркулацијата со што го подобрува дотокот на кислород во мозокот, а со тоа и помнењето и иозструвањето на умот, ја ублажува вртоглавицата, несвестицата и главоболката. Исто така има антибактериско дејство, и му дава на човечкиот организам дополнителна сила. Може да помогне во регулирање на хормонската рамнотежа, а особено е добра за жените - одлично средство за ублажување на менопаузните тегоби.
Армандо Броја
Армандо Броја (роден на 9 октомври 2001, во Слау) е албански фудбалер со англиско државјанство, напаѓач на Челси и на албанската репрезентација.
Технички одлики
Напаѓач познат по своите движења, опремен со добра физичка сила и одлично чувство за гол. Исто така, многу вешт во напаѓање во длабочина.
Клупска кариера
Израснал во младинските категории на Тотенхем и Челси. На 26 февруари 2020 година, Броја го потпишал својот прв професионален договор со Челси согласувајќи се на двегодишна верност кон лондонската екипа. На 8 март 2020 година, тој го направил своето деби за првиот тим на сините во победата на домашен терен со 4–0 против Евертон, откако влегол како замена во 86-тата минута на местото на Оливје Жиру.
На 18 јули 2021, Броја потпишал нов петгодишен договоро со клубот.
На 21 август 2020 година, Броја се преселил во холандската екипа Витесе на едносезонска позајмица. На 19 септември 2020 година, тој го постигнал својот прв првенствен гол во победата со 2–0 над Спарта Ротердам. Броја ја завршил својата позајмица во Витесе како нивен најдобар стрелец во Ередивиси за сезоната 2020–2021 (изедначен со Лои Опенда), постигнувајќи десет гола.
На 10 август 2021 година, Броја се вратил во Премиер лигата каде бил позајмен на Саутхемптон за сезоната 2021–2022. На своето деби на 25 август, тој постигнал два гола во убедливата победа од 8–0 над екипата од Лига Два, Њупорт Каунти во второто коло од Лига купот. На 16 октомври, Броја го постигнал својот прв гол во Премиер лигата за клубот во победата од 1–0 против Лидс Јунајтед.
Репрезентативна кариера
И покрај тоа што е роден во Англија, Броја одбрал да игра за репрезентацијата на Албанија поради потеклото на неговите родители.
Во текот на 2019 година, тој одиграл 3 натпревари и постигнал еден гол за репрезентацијата под 19 години, а потоа истата година дебитирал и за репрезентацијата под 21 година.
Прв закон на термодинамиката
Мерна единица
Стара мерна единица за енергијата кај топлинските процеси е калоријата (cal.). Таа е воведена во раните проучувања на топлинските процеси и се дефинира како количество на енергија што треба да се пренесе на 1g вода за температурата на водата да се зголеми од 14,5 до 15,5 °C. Денес за кавнтитативното опишување на топлинските процеси се користи единицата за енергија од SI-системот џул (J). Топлината, работата и внатрешната енергија кај топлинските процеси се мерат во исти мерни единици-џули. Калоријата како единица за топлинска енергија е еквивалентна на определен број џулимеханичка енергија. Во многу експерименти е покажано дека постојат загуби на механичката енергија (најчесто поради триење). Таа не исчезнува,туку се претвора во внатресна енергија на системот. Тоа можеме да го видиме на примерот со чекан кој удира на клинец поставен на парче дрво. При удирањето на чеканот неговата кинетичка енергија во текот на процесот се трансформира во работа извршена за забивање на клинецот во дрвото. Кога ќе престане удирањето со чеканот дел од неговата кинетичка енергија преминала на клинецот како внатрешна енергија што се гледа од факторот дека клинецот станал значително потопол. Односот меѓу вложената енергија (работа) и добиеното количество топлина се вика механички еквивалент на топлината. Изразено како равенство: Работа/топлина= механички еквивалент на топлина А/H=J. Во 1879 година познатиот американски физичар Хенри Роуленд користејќи изменета форма на Џуловата апаратура експериментално ја добил вредноста за тој однос. Ј=4186 Ј/kcal. Работата што треба да се изврши за подигање на тегот на висина h е еднаква со промената на потенцијалната енергија на тегот E=mgh. Бидејќи треба да го подигне тегот n пати, вкупната работа што треба да се изврши ќе биде: A=nmgh. Со примена на релацијата за механички еквивалент на топлина, се добива: A=H J nmgh=H J n=HJ/mgh.
Армандо Броја
Репрезентативна кариера
Во мај 2019 година, Броја добил повик во сениорската репрезентација на Албанија да се приклучи на тренинг кампот во Драч, Албанија од 21 до 26 мај 2019 година. На 7 септември 2020 година, тој го направил своето деби во поразот на домашен терен со 1–0 против Литванија. На 5 септември 2021 година, Броја го постигнал својот прв сениорски гол во квалификациите за СП 2022 против Унгарија, помагајќи му на својот тим да победи со 1-0.
Прв закон на термодинамиката
Човековото тело нема 100% ефикасност
Во реалност човечкото тело нема 100% ефикасност. Тоа значи дека целата енергија трансформирана во телото од појадокот не се претвора во работа за подигање на теговите. Дел од оваа енергија се користи за пумпање на крвта и за други функции во внатрешноста на телото. Внатрешната енергија зависи од состојбата на системот и за дадена состојба има точно определена вредност. Промената на внатрешната енергија ∆U е дадена со разликата од вредностите на внатрешната енергија на системот во крајната и почетната состојба: ∆U= U2- U1. Првиот закон за термодинамика може да се напише и вака: Q= U2- U1 +A. Тој покажува дека еден дел од топлината која се предава на гасот оди на зголемување на кинeтичката енергија на неговите молекули,а тоа значи се зголемува температурата на гасот,додека другиот дел се користи за вршење на надворешната работа. Првиот принцип на термодинамиката е применлив за сите системи и за сите заемни дејства меѓу нив. Тој важи за сите процеси во природата.
Армандо Броја
Клупска статистика
Статистиката е ажурирана на 16 мај 2021.
Андрета
Андрета — општина во покраината Авелино од регионот Кампанија, Италија.
Захариј Ерусалимски
Захариј Ерусалимски бил Патријарх на Ерусалим и христијански светец.
Православната црква неговиот ден го чествува на 21 февруари.
Стен Вавринка
Станислас "Стен" Вавринка (роден на 28 март 1985 г. во Лозана, Швајцарија) е професионален швајцарски тенисер.
Во кариерата има освоено три Гренд слем титули: Отвореното првенство на Австралија 2014, Отвореното првенство на Франција 2015 и Отвореното првенство на САД 2016. Највисокиот пласман на АТП листата кој го имал е 3. место, кое го постигнал на 27 февруари 2014. Тој, исто така, го освоил Мастерсот во Монте Карло во 2014, и бил финалист на Мастерсот во Рим во 2008 и на Мастерсот во Мадрид во 2013. Покрај тоа, тој освоил златен медал за Швајцарија на Летните олимписки игри 2008, во двојки, заедно со Роџер Федерер, и бил дел од швајцарскиот тим кој го освоил Дејвис купот во 2014.
Тој е еден од ретките активни играчи кој стигнал до четвртфиналната рунда на сите четири Гренд слем турнири и е еден од само тројцата играчи (заедно со Томаш Бердих и Жо-Вилфрид Цонга) кој има остварено Гренд слем победи против секој од играчите од Големата четворка (односно против Роџер Федерер, Рафаел Надал, Новак Ѓоковиќ и Енди Мари).
Омилена подлога на Вавринка е земјената, а негови омилени удари се сервисот и бехкендот. Џон Мекинро смета дека Вавринка го има еден од најсилните бекхенди коишто тој ги видел и го опишува како "најдобар еднорачен бекхенд во тенисот во денешнината".
Јуниор
Вавринка започнал да игра тенис на меѓународни јуниорски натпреварувања на 14 годишна возраст. Тој го прекинал своето образование на 15 годишна возраст фокусирајќи се на тенисот. Сепак тој го продолжил своето образование со помош на француската организација за далечинско образование, која му понудила поголема флексибилност. Тој станал професионален тенисер во 2002 година. Во 2003, на 18 годишна возраст, тој ја освоил јуниорската гренд слем титула на Отвореното првенство на Франција. Вавринка годината ја завршил на 14-то место на светската јуниорска листа. Тој соработувал со тренерот Димитри Завиалоф од осум годишна возраст. Нивната соработка завршила по Вимблдон 2010.
2003 - 2004
Во јули 2003, Вавринка го одиграл својот прв натпревар на АТП турнирите, на турнирот во Гштад. Tој бил поразен уште во првото коло од Жан-Рене Лиснард. Една недела подоцна, тој ја остварил својата прва победа на еден турнир од АТП серијата, во Амерсфорт каде бил поуспешен од американецот Хуго Армандо. Во август, тој освоил две челенџер титули, негови први во кариерата, во Сан Бенедето и Женева.
Во април 2004, Вавринка ја освоил третата челенџер титула, во Барселона, совладувајќи го во финалето белгиецот Кристоф Флиген. Потоа во јули, на турнирот во Гштад, тој стигнал до финалето во двојки заедно со Марк Росе каде биле поразени од Леандер Паес и Давид Рикл. Во август, тој втора година по ред ја освоил челенџер титулата во Женева победувајќи го овојпат во финалето Кристоф Рохус. Истата година, Вавринка дебитирал и во Дејвис купот со швајцарската репрезентација во натпревар против Романија. Иако, тој загубил во својот натпревар против Виктор Ханеску, сепак, Швајцарија победила во соочувањето со романците со 3-2 и се пласирала во четвртфиналето на Светската група. Годината ја завршил на 162-рото место на АТП листата.
2005
Благодарение на пласманот во четвртфиналето на турнирот во Барселона, во април 2005, Вавринка за првпат влегол во првите 100 тенисери на АТП листата. Во мај, го направил своето деби на Гренд слем турнирите, играјќи на Отвореното првенство на Франција каде тој стигнал до третото коло, победувајќи ги Николас Масу и Џејмс Блејк во првото и второто коло, пред да биде поразен од подоцнежниот финалист Маријано Пуерта во четири сета. На Вимблдон, Вавринка бил поразен уште во првото коло од Фабрис Санторо. Во јули, тој се пласирал во своето прво АТП финале, на домашен терен на турнирот во Гштад каде бил поразен од Гастон Гаудио со 4–6, 4–6. На Отвореното првенство на САД, тој стигнал до третото коло, каде бил поразен од Николас Масу. Вавринка ја завршил годината во најдобрите 100 на АТП листата, на 55-то место.
2006
Вавринка ја започнал годината со пораз во полуфиналето во Оукленд од Марио Анчиќ. Една недела подоцна, на Отвореното првенство на Австралија, тој бил поразен во второто коло од Давид Налбандијан откако во првото коло остварил победа над Алберт Монтањес. Во април, со победите над Давид Ферер и Иво Карловиќ, тој стигнал до полуфиналето во Барселона, каде бил поразен од Томи Робредо со 6–4, 6–4. На Отвореното првенство на Франција, тој бил поразен уште во првото коло од Давид Налбандијан.
Еден месец подоцна, на Вимблдон, тој стигнал до третото коло каде бил поразен од Марио Анчиќ со 6–7, 7–6, 1–6, 3–6. Потоа на турнирот во Штутгарт, тој стигнал до третото коло каде бил поразен од Давид Ферер. Вавринка конечно стигнал до својата прва АТП титула, во Умаг откако во финалето при резултат 6–6 во првиот сет, Новак Ѓоковиќ се повлекол поради проблеми со дишењето. Тоа лето тој за првпат влегол во најдобрите 50 на АТП листата.
На Отвореното првенство на САД, во првото и второто коло тој забележал победи над Хуан Игнасио Чела и Робин Седерлинг, но во третото коло тој загубил од Томи Робредо. Потоа тој стигнал до четвртфиналето во Виена, каде загубил од Иван Љубичиќ со 6–3, 6–2, откако во првото и второто коло остварил одлични победи над Марин Чилиќ и Новак Ѓоковиќ. Вавринка продолжил со добрите игри, и стигнал до полуфиналето во Базел каде бил поразен од Фернандо Гонзалез. Тој ја завршил годината на 30-то место на АТП листата.
2007
Вавринка ја започнал сезоната уште на првиот ден од годината, на турнирот во Доха како осми носител, но бил поразен уште во првото коло од белорусинот Макс Мирњи. Потоа тој се појавил на турнирот во Оукленд каде што и покрај тоа што бил осми носител, тој повторно доживеал пораз во првото коло, овојпат од Николас Алмагро. Една недела подоцна, тој стигнал до третото коло на Отвореното првенство на Австралија, каде во три сета бил поразен од Рафаел Надал со 2–6, 2–6, 2–6.
Вавринка се појавил на Отвореното првенство на Франција без победа откако се вратил на терените по повредата, и во првото коло остварил победа над Рубен Рамирез Идалго. Во второто коло тој бил поразен од хрватот Иван Љубичиќ. На Вимблдон, Вавринка бил поразен уште во првото коло од Микаел Лодра. Во јули, тој остварил одлични победи над Гуљелмо Кањас и Хуан Игнасио Чела на патот до финалето на турнирот во Штутгарт, каде бил поразен од Рафаел Надал со 4–6, 5–7.
На последниот гренд слем во годината, на Отвореното првенство на САД, Вавринка стигнал до четвртото коло, откако претходно остварил победи над Евгениј Корољов, Марат Сафин и Роби Џинепри. Во оваа фаза, тој бил поразен од Хуан Игнасио Чела во неверојатен натпревар кој траел 3 часа и 40 минути со 6–4, 2–6, 6–7, 6–1, 4–6. Вавринка стигнал до своето четврто финале во кариерата, во Виена, каде бил поразен од првиот носител на турнирот, Новак Ѓоковиќ со 6–4, 6–0. Последниот турнир на кој Вавринка настапил во годината бил Мастерсот во Париз, каде откако успешно ги поминал првото и второто коло, бил поразен од Рафаел Надал. Тој ја завршил годината на 36-то место на АТП листата.
2008
Швајцарецот одлично ја започнал 2008, пласирајќи се во финалето на турнирот во Доха, каде што бил поразен од Енди Мари во три сета со 4–6, 6–4, 2–6. На Отвореното првенство на Австралија, како 26-ти носител, стигнал до второто коло, откако во првото коло бил поуспешен од Жулијен Бенето со 6-3, 6-3, 6-3. Сепак во второто коло, тој бил принуден да го предаде натпреварот во четвртиот сет против Марк Гикел. Во февруари, на АТП Марсеј, Стен во првото коло бил подобар од Себастијан Гросјан, но во второто коло бил поразен од Енди Мари, кој подоцна го освоил турнирот.
Еден месец подоцна, на Тениското првенство на Дубаи, Вавринка бил елиминиран во првото коло, од чешкиот квалификант Јан Херних. На првиот мастерс во годината, на Индијан Велс Мастерс, тој на патот до четвртфиналето ги победил Џеси Левин, Томаш Бердих, Маркос Багдатис и Ли Хјен Таик редоследно, пред да биде поразен од Новак Ѓоковиќ. Две недели подоцна на Мастерсот во Мајами, Вавринка турнирот го започнал и го завршил во второто коло со поразот од Робин Седерлинг.
На Отвореното првенство на Франција, Вавринка го започнал турнирот како 9-ти носител. Тој во првото коло забележал победа над Филип Колшрајбер, а потоа во второто коло бил подобар од Марин Чилиќ. Во третото коло, тој бил поразен од Фернандо Гонзалез во пет сета. Еден месец подоцна, на Вимблдон, Вавринка бил елиминиран во четвртото коло од Марат Сафин. Следен турнир на кој Вавринка се појавил бил турнирот во Гштад, каде во полуфиналето бил поразен од Виктор Ханеску.
По олимпискиот успех, Вавринка стигнал до четвтото коло на Отвореното првенство на САД каде бил поразен од финалистот Енди Мари. Како прв носител, тој се појавил на турнирот во Виена и уште во првото коло бил поразен од Филип Печнер, кој подоцна и го освоил турнирот. На Мастерсот во Мадрид, Вавринка бил поразен во третото коло од Фелисијано Лопез со 4–6, 4–6. Како петти носител, тој го започнал турнирот во Базел, но забележал разочарувачки пораз во првото коло од Бенџамин Бекер. Последен турнир во годината за Вавринка бил Мастерсот во Париз, каде откако бил слободен во првото коло, тој во второто коло бил поразен од Томаш Бердих. И покрај слабите резултати на последните турнири, Вавринка ја завршил годината на 13-то место на АТП листата.
2009
Вавринка ја започнал сезоната со турнирот во Ченај, каде како втор носител бил поразен уште во првото коло од квалификантот Флавио Чипола. Сепак заедно со Жан-Клод Шерер тој успеал да стигне во финалето во двојки во кое биле поразени. На Отвореното првенство на Австралија, како 15-ти носител, Вавринка стигнал до третото коло во кое бил поразен од Томаш Бердих во четири сета.
По еден месец пауза, швајцарецот се вратил на терените играјќи за својата држава во првото коло од Дејвис Купот против САД. Во отсуство на Рожер Федерер, Вавринка бил главниот адут на швајцарскиот дејвис куп тим. Во првиот натпревар, Вавринка успеал да го порази Џејмс Блејк во четири сета. Два дена подоцна, тој бил поразен од Енди Родик со 4–6, 4–6, 2–6. Следен турнир за Вавринка бил Мастерсот во Индијан Велс, каде како 16-ти носител бил поразен во четвртото коло од Новак Ѓоковиќ со 6–7, 6–7. Две недели подоцна, Вавринка играл на Мастерсот во Мајами, каде повторно како 16-ти носител бил поразен во четвртото коло, овојпат од Рафаел Надал.
Во април, Вавринка ја започнал сезоната на Земјина подлога на Мастерсот во Монте Карло како 13-ти носител. Тој приредил сензација во третото коло, победувајќи го 2-от носител Рожер Федерер со 6–4, 7–5. Во четвртфиналето тој забележал победа над квалификантот Андреас Бек и се пласирал во полуфиналето, во кое бил поразен од Новак Ѓоковиќ со 6–4, 1–6, 3–6. Следен турнир за Вавринка бил турнирот во Барселона, каде како 8-ми носител бил поразен во третото коло од Радек Штепанек, откако во второто коло остварил победа над Микаил Јужни. Една недела подоцна, на Мастерсот во Рим, Вавринка бил поразен во третото коло од Хуан Мартин дел Потро.
Како 11-ти носител, Вавринка се натпреварувал на Мастерсот во Мадрид. Тој во второто коло забележал победа над Џереми Чарди, а во третото коло повторно налетал на Хуан Мартин дел Потро и повторно загубил. На Отвореното првенство на Франција, како 18-ти носител, Вавринка бил поразен во третото коло од Николај Давиденко. На третиот гренд слем во годината, на Вимблдон, Стен бил поразен во четвртото коло од Енди Мари со 6–2, 3–6, 3–6, 7–5, 3–6.
Во октомври, Стен отпатувал во Јапонија и се појавил на Отвореното првенство на Јапонија, каде бил 7-ми носител. Тој го завршил својот настап на турнирот во четвртфиналето со поразот од Гаел Монфилс со 6–2, 3–6, 4–6. Една недела подоцна, на Мастерсот во Шангај, Вавринка бил поразен во третото коло од Радек Штепанек. Вавринка годината ја заокружил со турнирот во Базел каде бил 6-ти носител. Тој во првото коло остварил победа над Иван Љубичиќ, а потоа во второто коло бил подобар од Јарко Ниеминен во три сета. Во четвртфиналето, швајцарецот бил поразен од Новак Ѓоковиќ со 6–3, 6–7, 2–6.
2010
Откако се откажал од Мастерсот во Индијан Велс поради раѓањето на неговото прво дете, тој се појавил на Мастерсот во Мајами како 19-ти носител. Стен го започнал турнирот во второто коло забележувајќи победа над јужноафриканецот Кевин Андерсон. Во третото коло, тој бил поразен од Микаел Јужни во три сета. Следен турнир за Вавринка бил турнирот во Казабланка, каде како прв носител успеал да ја освои титулата и да ја прекине серијата од пет порази едноподруго во финалните натпревари. Во финалето тој остварил победа над Виктор Ханеску со 6–2, 6–3.
Црква „Св. Архангели“ - Кучос
Црквата е гробишен храм, сместен на јужниот крај на селото. Изграден е во 1804 г. Претставува трикорабна базилика со двоводен покрив. Во 1972 г. храмот е обновен, а во 2000 г. е живописан.
Стен Вавринка
2010
По освојувањето на својата втора титула во кариерата, Вавринка играл на Мастерсот во Монте Карло и бил поразен во третото коло од Новак Ѓоковиќ. Две недели подоцна, на Мастерсот во Рим, Вавринка стигнал до четвртфиналето во кое бил поразен од Рафаел Надал. На патот до четвртфиналето, тој забележал победи над Јирген Мелцер, Томаш Бердих и Робин Седерлинг.
Црква „Св. Архангели“ - Кучос
Во парохијата влегува и црквата „Св. Ѓорѓи“ од 1826 г.
Стен Вавринка
2010
Следен турнир за Вавринка бил турнирот во Белград, на кој настапил како 4-ти носител. Тој во четвртфиналето забележал победа над домашниот тенисер Виктор Троицки, но потоа во полуфиналето бил поразен од Џон Иснер со 5–7, 5–7. На Отвореното првенство на Франција, како 20-ти носител, Стен стигнал до четвртото коло во кое бил поразен од Рожер Федерер. Потоа следел настапот на Вимблдон, каде Вавринка доживеал елиминација уште во воведното коло од казахстанецот Денис Истомин во пет сета.
На Отвореното првенство на САД, како 25-ти носител, Вавринка за првпат се пласирал во едно гренд слем четвртфинале, притоа елиминирајќи го 4-от носител Енди Мари во третото коло. Во четвртфиналето тој бил поразен од Микаел Јужни со 6–3, 6–7, 6–3, 3–6, 3–6.
2011
Новата сезона Вавринка повторно ја започнал на турнирот во Ченај и повторно се пласирал во финалето, во кое овојпат бил поуспешен, забележувајќи победа над белгиецот Ксавие Малис. Одличната форма швајцарецот ја пренел на Отвореното првенство на Австралија каде успеал да стигне до четртфиналето во кое бил поразен од сонародникот Роџер Федерер во три сета. На патот до четвртфиналето тој остварил победи (во три сета) над Григор Димитров, Гаел Монфис и Енди Родик редоследно. Тој и Федерер повторно се сретнале во четвртфинален двобој, овојпат на Мастерсот во Индијан Велс каде повторно Федерер бил подобар во два сета.
Сезоната на земјена подлога Вавринка не ја започнал добро и доживеал два порази во првите рунди на турнирите во Минхен и Мадрид. На Мастерсот во Рим, тој во првото и второто коло во три сета бил подобар од Фабио Фоњини и Филипо Воландри редоследно, но во третото коло бил поразен од Новак Ѓоковиќ, кој подоцна успеал да ја освои титулата. На Отвореното првенство на Франција, Вавринка третпат во сезоната бил елиминиран од Роџер Федерер, овојпат во четвртото коло, откако претходно забележал победа над Жо-Вилфрид Цонга во пет сета. Променливите резултати Вавринка ги пренел на турнирите на трева, и на Вимблдон доживеал неочекуван пораз во второто коло од Симоне Болели.
Американската турнеја швајцарецот ја започнал на Мастерсот во Монтреал каде успеал да стигне до четвртфиналето, во кое загубил од Марди Фиш. Вавринка бил поразен во првото коло на Мастерсот во Синсинати од Андреј Голубев, а потоа на Отвореното првенство на САД бил поразен во пет сета од домашниот тенисер Доналд Јанг уште во второто коло. Тој успеал да стигне до полуфиналето на турнирот во Базел, каде четврти пат во сезоната бил поразен од Федерер. Тој сезоната ја завршил со поразот од Џон Изнер во првото коло на Мастерсот во Париз.
Стил на игра
Поседувајќи го еден од најдобрите бекхенд удари со една рака, Вавринка се одликува како напаѓач од основната линија, со способност да игра добро на сите подлоги, посебно на земја и на тврда подлога. Тој смета дека негови најдобри удари се сервисот и волеј ударот. За негова најголема слабост се смета неговата ментална сила, како што тој е познат по тоа да потфрли во големите натпревари.
Личен живот
Таткото на Вавринка, Волфрам, е германец со чешко потекло, и покрај тоа што неговото презиме има всушност полско потекло. Прадедото на Вавринка од таткова страна потекнува од пограничниот регион помеѓу Полска и поранешна Чехословачка. Мајката на Вавринка, Изабел е швајцарка. Тој има еден постар брат Џонатан, кој предава тенис, и две помлади сестри Џанае и Наела, кои се студентки и тенисерки.
Вавринка живее во Сент Бартелеми (10 минути од Лозана) со неговата жена, Илам Вуилауд, швајцарка телевизиска презентерка и поранешна манекенка. Тие се венчале на 15 декември 2009. Вуилауд го родила првото дете на двојката, девојче по име Алексија, на 12 февруари 2010. На 4 јануари 2011, швајцарските медиуми известиле дека, според Вуилауд, Вавринка се одделил од семејството со цел да се посвети на тенисот, имајќи само уште пет години да направи пробив. На 19 април 2015, Вавринка објавил на својата facebook страна дека тој и неговата сопруга се разведуваат.
Негови хобија се гледање филмови и слушање музика. Тој е добар пријател со британецот Енди Мари како и со неговиот сонародник Роџер Федерер.
Ѕвездено здружение
Ѕвездено здружение (ѕвездена асоцијација) — мошне разредено ѕвездено јато со 10 до 100 или повеќе ѕвезди кои имаат заедничко потекло, но станале гравитациски и се движат заедно низ вселената. Се препознаваат по тоа што ѕвездите имаат заеднички вектор на движење и иста старост. Хемискиот состав исто така има улога.
Првпат се откриени од ерменскиот астроном Виктор Амбарѕумјан во 1947 г. Обично ги носат имињата (или скратениците) на соѕвездијата во кои се наоѓаат; видот на здружението, а понекогаш и бројчена ознака.
Видови
Амбарѕумјан ги категоризирал ѕвездените здруженија во две групи: OB и T, во зависност од својствата на нивните везди. Подоцна канадскиот астроном Сидни ван ден Берг ја вовел третата категорија R за здруженијата кои осветлуваат отсјајни маглини.
Здруженијата OB, T и R образуваат континуум од групи на млади ѕвезди. Засега не е познато дали станува збор за развојна низа, или пак последица од некој друг чинител. Некои групи имаат својства и од OB и од T, па затоа категоризацијата не е секогаш совршена.
OB-здруженија
Младите здруженија опфаќаат по 10–100 масивни ѕвезди од спектралните класи O и B, и се нарекуваат OB-здруженија. Се смета дека се образуваат во еден мал простор во џиновски молекуларен облак. Откако ќе се оддуваат прашината и гасот во околината, преостанатите ѕвезди ја губат врската и почнуваат да се оддалечуваат една од друга. Се верува дека највеќето ѕвезди во Млечниот Пат настанале во OB-здруженија.
Ѕвездите од класата O се кратковечни и се претвораат во супернови по околу милион години. Поради ова, OB-здруженијата се стари највеќе до неколку милиони години. Ѕвездите во нив целосно согоруваат во рок од 10 милиони години. (За разлика од тоа, нашето Сонце е старо 5 милијарди години.)
Со сателитот „Хипаркос“ се утврдени дузина OB-здруженија во досег од 650 парсеци од Сонцето. Најблиското OB-здружение е Скорпија–Кентаур, located about 400 сг од Сонцето.
OB-здруженијата се среќаваат и во Големиот Магеланов Облак и галаксијата Андромеда. Овие се доста ретки, протегајќи се во пречник од 1.500 сг.
T-здруженија
Младите ѕвездени групи може да содржат извесен број неразвиени ѕвезди од типот T Бик кои сè уште се во фаза на навлегување во главната низа. Овие проретчени населенија бројат до илјада ѕвезди и се познати како T-здруженија. Најблискиот пример е здружението Бик-Кочијаш T, на растојание од 140 парсеци од Сонцето. Други примери се здруженијата R Јужна Круна, Волк T, Камелеон T и Едро T. T-здруженијата честопати се среќаваат во близина намолекуларниот облак од којшто потекнале. Некои имаат и ѕвезди од класата O-B. Имаат иста старост, исто потекло и ист хемиски состав, ист замав и ист правец на брзинскиот вектор.
R-здруженија
Ѕвездените здруженија што ги осветлуваат отсјајните маглини се нарекуваат R-здруженија — име кое им го дал Сидни ван дер Берг откако открил дека ѕвездите во овие маглини имаат нерамномерна распределеност. Младите ѕвездени групи опфаќаат ѕвезди од главната низа кои не се доволно масивни за да ги растераат меѓуѕвездените облаци во кои настанале. Ова им дава прилика на астрономите да ги испитаат својствата на околниот темен облак. Бидејќи R-здруженијата се побројни од OB-здруженијата, можат да се употребат за исцртување на структурата на галактички спирални краци. Пример за R-здружение е Еднорог R2, сместен 830 ± 50 парсеци од Сонцето.
Познати здруженија
Подвижната група во Голема Мечка е еден пример за ѕвездено здружение. (Освен α Голема Мечка и η Голема Мечка, сите ѕвезди во Плуг/Голема Кола се дел од таа група.)
Други млади подвижни групи се:
Африканска Унија
Африканската Унија е меѓународна организација во која членуваат 55 африкански држави. Основана е на 9 јули 2002 година и е создадена од Африканската економска заедница и Организација на африканско единство. Седиштето е во Адис Абеба во Етиопија.
Африканската Унија се стреми да има една валута - афро валута. Исто така се стреми за обединување на воените сили, но и сите други институции на членките. Целта на унијата е да и помогне на демократијата на африканските држави, човековите права и економијата на африканските држави особено преку прекинување на внатрешните конфликти во Африка и создавање на единствен пазар.
Проблеми на Унијата
Африканската унија се соочува со многу проблеми, вклучувајќи ги и проблемите со здравјето како што е на пример маларијата и сидата. Исто така се соочува и со политички проблеми како на пример судар со недемократските општества и режими и многу граѓански војни, економските проблеми како што се проблеми со зголемување на стандардот на живеење, сиромаштијата, неписменоста, еколошки проблеми и проблеми со меѓународни законски акти, а особено деколонизацијата на Западна Сахара.
Економија
Комбинацијата на африканските држави во унијата претставува 17 светска економија со БДП од 500 милијарди американски долари, и е веднаш зад Холандија. Со споредна на БДП со ППП, економијата на Африканската Унија брои 1.515 трилиони американски долари и ја рангира Унијата на 11 место веднаш зад Бразил. Во исто време, Унијата има долг од 200 милијарди американски долари.
Целите на Африканската Унија вклучуваат и создавање на единствена трговска зона, потрошувачка унија, единствен пазар, централна банка и монетарен сојуз а особено единствена валута. Плановите за валутата се да се направи единствена валута до крајот на 2023 година. .
Јазици на Африканската Унија
Во согласност со уставниот акт на Африканската Унија, работни јазици во рамките на Унијата се арапски јазик, англиски јазик, француски јазик и португалски јазик како и африкански јазици ако е можно користење на истите. Со протокол на уставен акт на Унијата прифатен во 2003 (кој сѐ уште не на сила) се додадени шпански јазик, свахили и секој друг африкански јазик и работните шест јазици се именувани како службени јазици. Во праксата, преводот на документите на Африканската Унија на било кој од службените јазици создава значителен застој и потешкотии за развој на бизнисот. Во 2001 година е создадена Африканска академија на јазици за да промовира африкански јазици помеѓу африканското население.
Географија
Членките на Африканската Унија ја покриваат речиси сета територија на Африка и неколку острови покрај бреговите на Африка. Географијата на Африка е многу разновидна, меѓу кои и најголемата пустина Сахара, големи и пространи џунгли и савани и најголемата река во светот Нил.
Африканската Унија има површина од 29,922,059 км2 со 24,165 км2 брег. Поголем дел од оваа површина се наоѓа во континентална Африка, а додека сосем мал дел отпаѓа на острови како што се Мадагаскар и некои околни острови и заедно се околу 2% од вкупната површина.
Симболи
Грбот на Африканската Унија се состои од златна лента закачен со црвени прстени и палмови листови од околу и формираат круг во кој е претставена Африка со златна боја. Црвените прстени ја претставуваат африканската солидарност и пролиената крв за слобода на Африка од колонизаторите. Палмовите листови го претставуваат мирот во Африка. Златната боја и мотиви го претставуваат богатството на Африка а додека зелената боја ги претставуваат надежта и аспирациите на африканските нации. Африка е претставена без граници како симбол на единството на државите. Знамето на Африканската Унија е претставено со зелени хоризонтални ленти и тенки златни линии а додека во центарот се наоѓа грбот на Африканската Унија. Исто така и во знамето зелената боја ги претставува надежта и аспирациите на африканските нации а златната боја го претставува богатството на Африка. Боите ги претставуваат панафриканските бои и колорит.
Африканската Унија прифатила нова химна која се вика Let Us All Unite and Celebrate Together или „Ајде сите да се обединиме и прославуваме заедно“.
Линген (појаснување)
Линген може да се однесува на следново:
Хромозомски аберации
Абнормалност на хромозом, растројство, аномалија, аберација или мутација е исчезнат, екстра или неправилен дел на хромозомски ДНК. Може да биде од атипични број на хромозоми или структурна абнормалност во еден или повеќе хромозоми. Хромозом мутација порано била користена во строга смисла на зборот да значи промени во хромозомски сегмент, кои вклучуваат повеќе од еден ген. Терминот „кариотип“ се однесува на целиот сет на хромозоми од поединец; ова може да се спореди со „нормален“ кариотип за видови преку генетско тестирање. Еден хромозом аномалија може да се детектира или потврден на овој начин. Хромозом аномалии обично се јавуваат кога има грешка во делбата на клетката како мејоза или митоза. Постојат многу видови на хромозомот аномалии. Тие може да се поделат во две основни групи, бројчени и структурни аномалии.
Бројчени нарушувања
Ова се нарекува анеуплоидија (абнормално бројот на хромозомите) и се јавува кога поединецот или недостасува еден хромозом од еден пар или има повеќе од два хромозоми на еден пар.
Хромозомска абнормалност, аномалија, аберација или мутација претставува намалување или зголемување на бројот на хромозомите, но и нивна морфолошка структурна промена. Постојат бројчени и структурни аберации.
Бројчените аберации претставуваат промени во бројот на хромозомите. Најпознати бројчени аберации се: нулисомија (отсуство и на двата хромозома од хромозомскиот пар), моносомија (отсуство на еден хромозом од хромозомскиот пар), трисомија (додавање на еден хромозом), тетрасомија,(додавање на два хромозоми). Најпозната трисомија е на 21от хромозомски пар и е позната како Даунов синдром. Пример за моносомија е Тарнеров синдром, кој претставува моносомија на х хромозомот.
Структурните аберации, се промени во структурата на хромозомите. Тие се делат на интрахромозомски и интерхромозомски.
Најпознати интерхромозомски структурни аберации се транслокациите. Постојат:
Разликата помеѓу инрахромозомски и интерхромозомски структурни аберации е тоа што интрахромозомските се случуваат на ниво на еден хромозомски пар помеѓу хомологни хромозоми, а интерхромозомските помеѓу нехомологни хромозоми.
Муонио
Муонио (севернолапонски: Muoná) е село и општина во Финска. Се наоѓа во далечниот север на Финска над Северниот Поларник на западната граница на земјата, во областа на поранешната провинција Лапонија. Општината брои население од 2.369 (31 јануари 2014) и покрива површина од 2,038.15 квадратни километри од кои 133,91 км2 е вода. Густината на населеност изнесува 1,24 жители на квадратен километар. Најблиски фински општини се Енонтекио, Китила и Колари; и на запад е шведската општина Пајала. На јужната страна на градот, постои пат кој преку мост се наоѓа над реката Муонио, поврзувајќи го селото со северната покраина Норботен во Шведска. Муонио е одлично место за истражување на многу нешта, посебно за зимски авантури, како санкање на снегот со специјални возила, набљудување на поларната светлина итн. Исто така, се наоѓа на автопатот Е-8 кој оди на север до Килписјерви. Муонио е познат како општина со најдолга снежна сезона во Финска. Од таа причина има стручен колеџ за топ-скијање класа која привлекува крос-кантри скијачи од цела Финска.
Општината е еднојазична, каде се зборува фински јазик, за разлика од многу други погранични општини каде се зборува и шведски јазик.
Општина Житоше
Општина Житоше — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога била припоена на Општина Долнени. Седиште на општината било селото Житоше.
Демографија
На пописот од 2002 година, општина Житоше имала 2.128 жители, а според пописот од 2021 општината би имала 1.932 жители:
Битка кај Урук
Битката кај Урук била една од решавачките битки со кои кралот Саргон Велики од Акад го покорил Сумер. Единствените податоци за ова битка ги дознаваме од препишан напис во Нипур. Годината на одигрување на битката е приближна, и не се знае со сигурност. Во походот на Сумер, Саргон го нападнал градот Урук и го опустошил. Преживеаните избегале од градот и им се приклучиле кон другите војски од педесетте сумерски покраини под водство на кралот Лугалзагеси од Ума за да му се спротивстават на Саргон. Оваа жестока битка се случила околу 2271 п.н.е., и во неа војските на Лугалзагеси претрпеле тежок пораз. По судирот бил заробен и самиот Лугалзагеси, па доведен во Нипур „со оглавник како на куче“.
Макс Веб
Макс Веб (2 март, 1917 – 23 октомври, 2018) — инвеститор на недвижнини и филантроп од Лос Анџелес, Калифорнија. Макс Веб го преживеал Холокаустот, тој бил соосновач на една од најголемите компании за недвижнини во Јужна Калифорнија. Тој поддржувал хуманитарни цели во САД и Израел.
Ран на животот
Веб е роден на 2 март 1917, во Лоѓ, Полска. Тој имал пет сестри и еден брат. Тој израснал во сиромашно семејство и престанал да оди на училиште на рана возраст.
За време на Втората светска војна, тој бил депортирани во Аушвиц концентрациониот камп во 1943 година. Таму се запознал со неговиот иден зет. Веб, исто така го преживеал „ Смрт о н осниот м арт “ 1944, како и дванаесет работни логори и шест концентрационите логори. Сепак неговите родители и 4 сестри биле убиени од страна на н ацистите. Веб  б ил ослободен на 8 м ај 1945 година.
Кариера
Кратко време по неговото ослободување, Веб се преселил во Минхберг со Натан Шапел, каде што тие основале бизнис за текстил. Во 1951 година, тој остана во Конеи Аиленд десет месеци за да добие виза за САД. Од 1952 година, тој се преселил во Лос Анџелес со сопругата и зетот, и ја започнал кариерата во недвижниот развој.
Веб основал компанија за недвижен имотен развој  заедно со неговите двајца зетови, Нејтан и Дејвид Шапел. Фирмата била првин позната како С&С Конструкција, подоцна Шапел Индустрии, проследено со Шапел & Веб. Во 1971 година, се преселиле во една канцеларија во аголот на Вилшир Булевар и Сан Висенте Булевар. По смртта на неговите зетови, тој ја задржал канцеларијата. Компанијата станала една од најголемите компании за недвижен развој  во Јужна Калифорнија.
Филантропијата
Веб направи добротворни придонеси на Цедарс-Синај во Медицинскиот Центар во Лос Анџелес. Тој беше основен дарител на сад Холокаустот Меморијалниот Музеј во Вашингтон. Тој даде надарен стол за Дејвид Волпе, Сениор Раби на Синај Храмот. Во декември 2007 година, тој купил парче земја на Пико Булевар за да подигне зграда на две еврејски организации во Лос Анџелес, ИКАР и Прогресивен Еврејски Сојуз (ПЈА).
Во 2013 година, Веб бил вклучен во видео за прибирање финансиски средства за Универзитетот во Тел Авив заедно со други истакнати Еврејски Филантрописти од Лос Анџелес Гилфорд Глазер, Јона Голдрич и Изак Парвиз Назариан.
Личен живот
Веб бил во брак 2 пати. Тој првин се оженил со Сара Шапел во 1946 година. Тие имале две ќерки, Хелен и Роза. По нејзината смрт, тој се оженил со Ана Хитер во 1993 година.Таа по кариера била стопанственичка.
Веб беше член на Синај Храмот, Конзервативна синагога во Лос Анџелес.Тој присуствуваше на услуги на Заедницата Бет Израел на Беверли Булевар.
Веб починал во Цедарс-Синај во Медицинскиот Центар во Лос Анџелес, Калифорнија, на 23 октомври 2018, на возраст од 101 година.
Диего ел Сигала
Диего Рамон Хименес Салазар (роден во Мадрид, 27 декември 1968 година), познат како Ел Сигала (кастиљански за „скампа“), ― познат ромскои фламенкопејач. Како што и самиот рекол, прекарот му го дале тројца гитаристи, „Лос Лосада“, за неговиот моќен глас, а не Камарон де ла Исла, како што обично се верува.
Диего Ел Сигала има и доминиканско државјанство.
NGC 1996
NGC 1996 — астеризам во соѕвездието Бик, заведен во Новиот општ каталог на длабоконебесни тела.
Откривање
Објектот е откриен на 7 декември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1996 е од видот *Grp. NGC 1996 има само една позната привидна димензија, која изнесува 22'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 38 м 10,2 с, а неговата деклинација, односно висината на лакот на тој агол, + 25° 49' 4".
Други поделби
Проучување на NGC 1996 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 136; додека во Каталогот на основни ѕвезди (GSC) е групиран под бројот 1865. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 416.
11Q13
11Q13, исто така 11QMelch или Мелчизедек документ, е дел од ракопис и дел од Свитоците на Мртвото Море во кој се споменува Мелчизедек како водач на божјите ангели во „Небесната војна“, кои се борат против ангелите на темнината. Најчесто како водач на божјите ангели се споменува Архангел Михаил. Ракописот е апокалиптички. Јазикот на кој е пишуван овој свиток е хебрејски јазик, и датиран е дека потекнува од околу 100 година п.н.е..
Герт Филкинг
Герт Аке Филкинг (роден на 7 октомври 1945 година) е шведски глумец, новинар, политичар (христијански-демократ) и водител на радио програмата Светот на Герт на Радио 1 101,9 FM, каде што бил познат по прекарот Филкинг Шведска. Учествувал во многу театарски продукции, филмови и ТВ програми. Оженет е со Тања Филкинг; имаат шест деца и живеат во Стокхолм. Меѓу неговите пријатели се Роберт Ашберг, Хасе Аро и Ленарт Јекел, а особено покојниот Кристер Петерсон (од нивното детство).
Радио
Заедно со Тити Шулц и Роџер Нордин, Герт Филкинг бил водител на шоуто наведено погоре. Тој бил познат и по тоа што извикал „Конечно!“ на прес-конференцијата на која било објавенно името на добитникот на Нобеловата награда за литература (Гао Сјингѓен) во 2000 година, а го направил тоа повторно во 2001 година.
Контроверзност
На 17 април 2012 година, Филкинг ги споредил Србите со Андерс Беринг Брејвик во неговото шоу „Светот на Герт“. Зборувајќи за норвешкиот масовен убиец, Филкинг спомнал дека „светот е полн со ликови како Брејвик“ и продолжил: „Успеавме да фатиме и многу други. Ги фативме овие Срби кои се однесуваа како крвави свињи и убија стотици илјади луѓе во бегство. Ги фативме. Но, дали мислите дека им судат Србите? Не, Србите ги поздравуваат како херои. Па кои се психопатите? Дали мнозинството од српското население е глупаво или само овие луѓе кои се осудени за воени злосторства се идиоти?“
По силната јавна реакција, вклучително и писмо со протест до станицата од страна на српскиот амбасадор во Стокхолм, Душан Црногорчевиќ, Филкинг се извинил за изјавите, но бил суспендиран од работа на неодредено време.
Аквилонија
Аквилонија — општина во покраината Авелино од регионот Кампанија, Италија.
NGC 9
NGC 9 — спирална галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 9 се споменува и како UGC 78, MCG 4-1-30, CGCG 477-59, IRAS 00063+2332, KUG 0006+235, KARA 6, CGCG 478-31.
Откривање
Објектот е откриен на 27 септември 1865 година од страна на Ото Вилхелм фон Струве, со помош на рефрактор, чијашто леќа имала пречник од 15 см.
Податоци од набљудување
Според морфолошката класификација на галаксиите, NGC 9 е од видот Sb/P. Видливиот сјај со голо око изнесува 13,5 m, оној во рамките на интервалот од минималната до максималната честота 14,3 m, додека површинскиот сјај изнесува 12,6 m/лм2. NGC 9 има привидни димензии од 1,1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 8 м 54,5 с, а неговата деклинација, односно висината на лакот на тој агол, + 23° 49' 4". Положбениот агол на објектот е во износ од 155°.
Други поделби
Проучување на NGC 9 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 652. Во рамките на атласот на длабокото небо, Уранометрија 2000.00, објектот припаѓа на групата означена со бројот 125; додека во Каталогот на основни ѕвезди (GSC) е групиран под бројот 1729. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 205.
Група 4Б на периодниот систем
Четвртата група на хемиски елементи е една од 18-те групи во периодниот систем на елементи. Во оваа група се наоѓаат и:
Оваа група го носи и називот IVB група на хемиски елементи.
Елементи од група 4